CELEX: 32017R0772
Language: da
Date: 2017-05-03 00:00:00
Title: Kommissionens gennemførelsesforordning (EU) 2017/772 af 3. maj 2017 om ændring af gennemførelsesforordning (EU) nr. 908/2014 for så vidt angår den liste over foranstaltninger, for hvilke bestemte oplysninger om støttemodtagere skal offentliggøres

4.5.2017   
            
            
               DA
            
            
               Den Europæiske Unions Tidende
            
            
               L 115/43
            
         KOMMISSIONENS GENNEMFØRELSESFORORDNING (EU) 2017/772
   af 3. maj 2017
   om ændring af gennemførelsesforordning (EU) nr. 908/2014 for så vidt angår den liste over foranstaltninger, for hvilke bestemte oplysninger om støttemodtagere skal offentliggøres
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 114, og
   ud fra følgende betragtninger:
   
               (1)
            
            
               I henhold til artikel 111, stk. 1, i forordning (EU) nr. 1306/2013 skal medlemsstaterne offentliggøre oplysninger vedrørende modtagerne af støtte fra Den Europæiske Garantifond for Landbruget og Den Europæiske Landbrugsfond for Udvikling af Landdistrikterne, bl.a. de betalingsbeløb, der er modtaget for hver foranstaltning, som er finansieret af fondene, samt arten af og en beskrivelse af hver foranstaltning.
            
         
               (2)
            
            
               Artikel 57 i Kommissionens gennemførelsesforordning (EU) nr. 908/2014 (2) fastsætter, hvilke yderligere oplysninger, der skal offentliggøres i forbindelse med de nævnte foranstaltninger, og henviser til samme forordnings bilag XIII, hvori der findes en liste over de pågældende foranstaltninger.
            
         
               (3)
            
            
               Som følge af det russiske forbud mod import af landbrugsprodukter og fødevarer med oprindelse i Unionen og en lavere vækst i den globale efterspørgsel på mælk og mælkeprodukter, navnlig som følge af nedgangen i eksporten til Kina, har Kommissionen i henhold til artikel 219, stk. 1, i Europa-Parlamentets og Rådets forordning (EU) nr. 1308/2013 (3) vedtaget foranstaltninger, der er nødvendige for at håndtere markedssituationen i husdyrsektorerne. Disse foranstaltninger er fastsat i Kommissionens delegerede forordning (EU) 2015/1853 (4), (EU) 2016/1612 (5) og (EU) 2016/1613 (6). Disse støtteforanstaltninger er blevet ydet som foranstaltninger til støtte for landbrugsmarkeder i overensstemmelse med artikel 4, stk. 1, litra a), i forordning (EU) nr. 1306/2013 og anvendes i regnskabsåret 2016 eller 2017, men de er ikke opført på listen i bilag XIII til gennemførelsesforordning (EU) nr. 908/2014. Det er derfor hensigtsmæssigt at opføre dem på nævnte liste.
            
         
               (4)
            
            
               Gennemførelsesforordning (EU) nr. 908/2014 bør derfor ændres.
            
         
               (5)
            
            
               Bestemmelserne i denne forordning er i overensstemmelse med udtalelse fra Komitéen for Landbrugsfondene —
            
         VEDTAGET DENNE FORORDNING:
   Artikel 1
   I bilag XIII til gennemførelsesforordning (EU) nr. 908/2014 tilføjes følgende punkt 10:
   
      
                  »10.
               
               
                  De foranstaltninger, der er ydet inden for husdyrsektorerne i henhold til artikel 219, stk. 1, i forordning (EU) nr. 1308/2013 som foranstaltninger til støtte for landbrugsmarkeder i overensstemmelse med artikel 4, stk. 1, litra a), i forordning (EU) nr. 1306/2013.«
               
            
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. maj 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 549.
   
      (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
   
      (3)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
   
      (4)  Kommissionens delegerede forordning (EU) 2015/1853 af 15. oktober 2015 om midlertidig ekstraordinær støtte til landbrugere inden for husdyrsektorerne (EUT L 271 af 16.10.2015, s. 25).
   
      (5)  Kommissionens delegerede forordning (EU) 2016/1612 af 8. september 2016 om støtte til reduktion af mælkeproduktionen (EUT L 242 af 9.9.2016, s. 4).
   
      (6)  Kommissionens delegerede forordning (EU) 2016/1613 af 8. september 2016 om ekstraordinær tilpasningsstøtte til mælkeproducenter og landbrugere i andre husdyrsektorer (EUT L 242 af 9.9.2016, s. 10).